বিষয়টা ঐতিহাসিক প্রেক্ষিতে বলা হয়েছে। ষাটের দশকে যখন উত্তর-ঔপনিবেশিক সাহিত্য এবং চিন্তা দেশে দেশে বিকশিত হচ্ছিল, সেটার গতি-প্রকৃতি য়ুরোপকে সামনে রেখেই বিকশিত হচ্ছিল। যাদের নাম আমার মন্তব্যে এবং সলিমুল্লাহ খানের আলোচনায় এসেছে, তারা প্রত্যেকেই য়ুরোপের সর্বশেষ নান্দনিক অগ্রগতি সম্পর্কে ওয়াকিবহাল ছিলেন, ক্রিটিক্যাল ছিলেন, এবং তার সাথে বোঝাপড়া করেই নিজেদের উপনিবেশোত্তর জাতীয়তার রাস্তা তৈরি করেছিলেন। আমাদের আল মাহমুদের মধ্যে খানিকটা এই প্রবণতা ছিল, তবে সেটা তাঁর পাঠাভ্যাসের ফল নয়, প্রায়-সবটাই স্বতঃস্ফূর্ত। শামসুর রাহমান-রা যে য়ুরোপের খোঁজখবর রাখতেন সেটা প্রায় অর্ধশতাব্দী আগের য়ুরোপ।